### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra Birgitte Clausen**

Baggrund

I Kend Din Kommune 2021 fremgår det, at [adresse] i 2021 benytter 74.303 kr. pr. skoleelev. Dette er et væsentligt nøgletal at fremhæve, idet udgifterne pr. skoleelev i [adresse] er markant lavere end kommuner som [adresse], Aalborg og Randers Kommune. Til sammenligning fremgår det af samme materiale at Københavns Kommune i 2021 har en udgift på 86.197kr. pr. skoleelev, hvor Randers benytter 78.311 kr. pr. skoleelev og Aalborg Kommune benytter 78.464 kr. pr. skoleelev.

Ydermere er [adresse] udgifter pr. skoleelev 6.379 kr. lavere i 2021 sammenlignet med udgift pr. skoleelev i 2020. Derfor er der grundlag for at tage disse perspektiver til eftertanke og vurdere hvorvidt skoleelever i [adresse] reelt adskiller sig fra skoleelever i Randers, København og Aalborg i forhold til at have markant lavere udgifter pr. skoleelev i [adresse].

Derudover blev der på Børn og Unges udvalgsmøde den 19. maj 2021 oplyst om at [adresse] har 7.255 kr. lavere udgifter end landsgennemsnittet for udgift pr. skoleelev. Dette er netop et pejlemærke for dette budgetforslag; at opnå landsgennemsnittet for udgifter pr. skoleelev. Formålet med at opnå landsgennemsnittet for udgifter pr. skoleelev vil dels bidrage til bedre organisering af skolemiljøet, idet dette vil muliggøre et lavere antal elever i hver klasse og dels bidrage til opnå en tidligere indsats over for de elever, som har særlige behov, og derved indvirke positivt på elevers trivsel.

Indstilling

Ad 1) At [adresse] som minimum opnår den gennemsnitlige udgift pr. skoleelev.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.